30.12.2022
ET
Euroopa Liidu Teataja
C 498/5
29. toetab Euroopa Komisjoni presidendi üleskutset suuremaks põlvkondadevaheliseks solidaarsuseks ning rõhutab komitee juhtivat rolli noorte ja noorteorganisatsioonidega suhtlemisel, et kujundada Euroopa tulevikku, eelkõige töötades välja ELi noorte ja demokraatia harta; 30. võtab teadmiseks, et ajavahemikul 2011–2020 suurenes kõigil poliitilistel tasanditel – kohalikust tasandist riikliku tasandini – valitud naiste osakaal, kuid peab kahetsusväärseks, et nad moodustavad endiselt kõigist valituist vaid kolmandiku.
2021. aastal oli ELi 285 valitud kandidaatidega piirkondlikus assamblees sooline tasakaal paigas vaid 16s.
Komitee tunnistab, et ka oma koosseisu vähest soolist tasakaalu, ning ootab, et liikmesriigid tegeleksid selle küsimusega.
Seetõttu algatab komitee arutelusid selle kohta, kuidas suurendada naiste osalemist oma töös, komitee juhtivatel ametikohtadel ja koosseisus ning kutsub liikmesriike üles korraldama algatusi, mille eesmärk on suurendada naiste mõjuvõimu kohalikus ja piirkondlikus poliitikas, et lõpetada diskrimineerimine poliitikamaailmas ja võidelda takistustega (sealhulgas stereotüüpidega), millega naised oma karjääris kokku puutuvad; 31. nõuab tungivalt, et liikmesriigid võtaksid kohalike ja piirkondlike omavalitsuste täielikul osalusel kõik vajalikud meetmed, et saavutada kiiresti eesmärk, mis on seatud ELi direktiivis, mis käsitleb naistevastase vägivalla ja perevägivalla tõkestamist.
Komitee rõhutab samuti, kui tähtis on Istanbuli konventsiooni ratifitseerimine kõigis liikmesriikides.
Selle Euroopa Nõukogu konventsiooni eesmärk on luua üleeuroopaline terviklik raamistik, et kaitsta naisi igasuguse vägivalla eest ning hoida ära naistevastane ja perevägivald, võtta selle eest vastutusele ja see kaotada; 32. leiab, et kohalike omavalitsuste ja piirkondade roll tööandjate ning sotsiaalteenuste osutajate ja tellijatena on Euroopa sotsiaalse ühtekuuluvuse, soolise võrdõiguslikkuse ja tööhõive jaoks ülioluline.
Sotsiaalpartnerite, kohalike omavalitsuste ja piirkondade aktiivne kaasamine ELi sotsiaalvaldkonna algatuste väljatöötamisse ja rakendamisse on vajalik, et tagada meetmete asjakohane ja tõhus mõju Euroopa sotsiaalõiguste samba tegevuskava rakendamisele.
Siin on oluline roll Euroopa poolaastal ning kohalik ja piirkondlik tasand peab võtma vastutuse nii otsuste tegemise kui ka ühiste eesmärkide saavutamise eest.
Euroopa poolaasta reformi tuleks lisada ka territoriaalne mõõde ja kestliku arengu eesmärgid; 33. toetab Euroopa Parlamendi üleskutset, mida kinnitas ka Euroopa Komisjoni president oma kõnes olukorrast Euroopa Liidus, kutsuda kokku konvent aluslepingute läbivaatamiseks.
Euroopa Regioonide Komitee peaks olema konventi täielikult kaasatud, et esindada Euroopas kohalikul ja piirkondlikul tasandil valitud esindajaid.
Komitee on täielikult pühendunud aktiivse subsidiaarsuse kontseptsiooni edendamisele ning piirkondlike parlamentide ja kohalike ja piirkondlike omavalitsuste liitude ulatuslikumale kaasamisele.
Mitmetasandiline valitsemine on vajalik kaasava ja tõhusa ELi otsustusprotsessi jaoks, pöörates erilist tähelepanu seadusandlike volitustega piirkondadele ja nende õiguspärasele pädevusele.
Sellega seoses peab komitee tervitatavaks Euroopa Komisjoni teadaannet kodanike kogude ja muude osalusdemokraatia tavade süvalaiendamise kohta ELi poliitika kujundamisse, rõhutades siiski demokraatlikult valitud ja oma valijate ees vastutate esindajate rolli, ning kohustub nendes protsessides aktiivselt osalema; 34. kavatseb teha ettepaneku konkreetsete meetmete kohta, et käsitleda Euroopa poliitika territoriaalset mõõdet ELi üldise ühtekuuluvuseesmärgi saavutamisel, võttes arvesse ka Euroopa tuleviku konverentsi ettepanekuid ning piiri- ja äärealade erivajadusi; 35. teeb komitee presidendile ülesandeks edastada „ELi aastaaruanne piirkondade ja linnade olukorra kohta“ ning käesolev resolutsioon Euroopa Parlamendi ja Euroopa Komisjoni presidentidele ja Euroopa Ülemkogu eesistujale ning 27 liikmesriigi riigipeadele.
Komitee kutsub Euroopas valitud kohaliku ja piirkondliku tasandi poliitikuid üles levitama aruannet kodanike hulgas ja kohalikus meedias.
Brüssel, 12. oktoober 2022 Euroopa Regioonide Komitee president Vasco ALVES CORDEIRO